નવી દિલ્હી તા. ૧૪ : વડાપ્રધાન નરેન્દ્ર મોદીની મહત્વાકાંક્ષી યોજના બુલેટ ટ્રેનને હકીકતમાં સાકાર કરવાની તૈયારી પહેલેથી જ કરી લેવામાં આવી છે. પરંતુ આ પ્રોજેકટ વાસ્તવિક રીતે સાર્થક થાય તે પહેલા જ તેને અનેક મુશ્કેલીઓનો સામનો કરવો પડી રહ્યો છે. તમને જાણીને નવાઈ લાગશે પણ હવે કેરી અને ચીકુ જેવા ફળો પણ બુલેટ ટ્રેનના માર્ગમાં અવરોધ રૂપ બની રહ્યાં છે. બુલેટ ટ્રેન પ્રોજેકટ પર કામ શરૂ થઈ ગયું છે. પરંતુ તેના માટે જમીન સંપાદનને લઈને સરકારને ઘણા અવરોધનો સામનો કરવો પડી રહ્યો છે. જેને લઈને મહારાષ્ટ્રમાં વિરોધ પ્રદર્શન કરવામાં આવી રહ્યાં છે. હવે તો સ્થાનિક રાજકારણીઓ પણ વિરોધને વધુ ભડકાવી રહ્યાં છે.